मदन राई विभिन्न जातका स्याउका बिरुवा उत्पादन गरी जिल्लाका कृषकलाई नाम मात्रको मूल्यमा उपलब्ध गराउँथे । साग, काउलीलगायत विभिन्न जातका तरकारीका बीउ–बिजन पनि उत्पादन गरी कृषकहरूलाई वितरण गर्थे । त्यस क्षेत्रको कृषि विकासमा उनले ठूलो भूमिका निर्वाह गरेका रहेछन् । त्यसैले उनको नाम प्रख्यात भएको रहेछ । राईले बेलायतलगायत केही युरोपका देशमा कृषि तालिम र प्रशिक्षण लिएका रहेछन् । मार्फा कृषिफर्ममा राजा वीरेन्द्र पुग्दा यो कुरा त्यहाँका कृषकहरूले बताएपछि हामीले पनि उनीबारेमा धेरै जानकारी पाएका थियौँ ।
